**Subtila Amăgire**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Subtila Amăgire

La început, era Cuvântul

Şi El a fost cu Dumnezeu

Parte fiind în legământul...

Şi ceruri toate şi pământul

Gloria Lui vesteau mereu.

Astfel, tot ce-a fost făcut

N-au fost făcute, fără El,

Căci El a fost din început

Singurul Său Fiu născut -

Al Dumnezeului... Model.

În marea Sa înţelepciune

Când El l-a creat pe om,

Deplin era-n perfecţiune

Vrednic de o nouă lume

Pân-la nucleul, din atom.

Inteligenţă având deplină

Spre-a înţelege lumea vie,

Voia cea Sfântă şi Divină

Prin cea mai clară lumină

Era prea sfânta-i părtăşie.

Şi-n cea mai-naltă bucurie

Îşi petrecea viaţa hărăzită

De Dumnezeu, ce la zidire

În veci spre a fi în fericire,

Prin legi i-a fost orânduită.

Înţelegând că-n ascultare

E pus misterul mărinimiei,

Omul creat, în cercetare,

Plin de iubirea-I cea mare

El îşi ducea viaţa veşniciei.

Dar, în pasul vieţii fericite

Ce se scurgea cu bucurie,

S-a interpus pe negândite

Pe căi ce n-au fost bănuite

Ispita ascunsă, în viclenie...

Ascultând de-ale ei şoapte,

Decât la Domnul, ce a zis,

Cea mai sublimă libertate

Garant al fericirii-n toate,

A fost pierdută-n Paradis.

Şi, din ambianţa lor senină

Ce-o cunoscuse amândoi,

Fără veşmântul de lumină

Rămaşi singuri în grădină,

S-au revăzut de-odată goi.

Atunci frunze de smochin

Cu înfrigurare şi-au cusut,

Veşminte fireşti, în declin,

Ascunşi de ochiul cel divin

Cum în minte-au conceput.

Şi-n conjuctura nou creată

Văzându-se, fără veşmânt,

La reîntâlnirea programată

În atmosfera îmbălsămată

Cu Tatăl cel ceresc şi sfânt,

Şi-au ascuns a lor prezenţă

Printre copacii din grădină,

Şi-ndrăznind cu vehemenţă

Parcă treziţi din somnolenţă

Şi-a-ndreptăţit a lor pricină.

Şi-astfel, la întâlnirea avută

Cu Cel ce este Dumnezeu,

Sentinţa le-a fost hotărâtă

De mintea lor necunoscută,

Spunându-le-al vieţii traseu.

Căci între şarpe şi femeie,

Sămânţa-i şi-a ei ,Sămânţă’

A prins contur noua ideie,

Ce s-a aprins ca o scânteie

Transpusă prin făgăduinţă.

Şi-astfel a intrat în vigoare

Cea mai aprinsă vrăjmăşie,

Între ,Sămânţa’ salvatoare

Cu preţul vieţii jertfitoare,

Şi balaurul, plin de mânie.

Dar prin lupta ce-o va duce

I-au bucurat totuşi sentinţa,

Că prin dureri pot să apuce

Făgăduinţa scumpă, dulce,

De-a se-mplini-n Ea biruinţa.

Ea putea ca să zdrobească

Pe Lucifer, ... cel travestit

În şarpe ca să-l amăgească,

Şi la păcat, ca să-l târască

Pe omul nou ce-a fost zidit.

Şi-avea să fie-o luptă mare,

Şi şarpele era cel ce întâiul,

Prin necaz şi-n strâmtorare

În vreme de grea-ncercare

Avea să-i rănească călcâiul.

Au acceptat cu resemnare

Cuvântul ce-a fost declarat,

Văzând prin el iubirea mare

În preţul de răscumpărare

Al Domnului, prin harul dat.

Dar peste-a lor neascultare

Blestemul a pus o hlamidă,

Ogoru-n brazda-i roditoare

Lucrat cu caznă şi sudoare

Să nască spini şi pălămidă.

Din el, Adam să îşi ia hrana

În toate zilele sale-ale vieţii;

În sudori să-i strângă mana

Chiar de amară-i va fi rana

Prin zorii-n trudă-ai dimineţii.

Şi iarba verde, să mănânce,

Şi pâine-n truda cu sudoare,

Până-n pământ se va duce

O vreme-anume să se culce,

De unde-a fost a lui lucrare.

Şi Domnul, văzând că-s goi

Din piele, haine le-a făcut,

Şi i-a îmbrăcat pe amândoi

Cu hainele din piele, - moi -

Marcând blestemul început.

Ca nu cumva să îşi întindă

Şi mâna înspre pomul vieţii,

Pe veci Lucifer să îi prindă

Şi să nu se mai desprindă

Din nebuloasa vrajă a ceţii...

Domnul, din Rai i-a izgonit

Şi-a pus îngeri să vegheze,

Doi heruvimi, spre răsărit,

- Căci drumul trebuia păzit-

La Eden ei, să privegheze.

De strajă la porţile închise

Îndeplineau porunca dată,

Veghind cu-aripile întinse

În raze ca de foc aprinse,

Rotind, o sabie învăpăiată.

Ea se-nvârtea fără-ncetare

Şi suflul care-l răspândea,

Stopa pe loc orice mişcare

Şi orice demers la-naintare

La porţi dacă se îndrăznea.

Acolo zilnic se descoperea

Din ceruri slava cea divină,

Acolo Adam îşi mărturisea

Orice dorinţă... ce-o avea,

Păcatul mare, şi-a lui vină.

Când au văzut o schimbare

În fiinţa lor cum e-mplinită,

Produsă prin neasacultare

Cu consecinţe-ngrozitoare,

Au reevaluat, marea ispită.

Şi-au constatat că au greşit

Neascultând porunca dată,

Şi că luând din pomul oprit

Fructul cel dulce... la privit,

Porunca strict a fost călcată.

Cu-amărăciune povesteau

Cum viaţa lor ei şi-au trăit,

Când în Eden, în pace stau

Şi-n imnuri sfinte-L lăudau

Mărind pe Acel, ce i-a zidit.

Astfel, ai săi fii se închinau

Aducând jertfe Celui Sfânt,

Şi legământul şi-l păstrau -

Prin jertfele ce le-aduceau,

Cum cerea Legea-n Cuvânt.

Deşi-au trăit o vârstă lungă

Cu gândurile la făgăduinţă,

Nu au ştiut că n-o s-ajungă

Chiar pân-la zilele din urmă

Să-şi vadă scumpa biruinţă.

Când în ziua mare a-ntâlnirii

Vor vedea pe Domnul Sfânt,

,Sămânţa’-n jertfa mântuirii,

Adam,... sub patosul iubirii

Se va-nchina pân-la pământ.

Flavius Laurian Duverna